
PROIECT DE ACTIVITATE-DEC (Educație plastică)
NIVEL DE VÂRSTĂ/ GRUPA: 4-5 ani, nivel I, grupa mijlocie A
TEMA ANUALĂ DE STUDIU: „Cu ce și cum exprimăm ceea ce simțim”

TEMA PROIECTULUI TEMATIC: „O lume plină de emoții”
SUBTEMA PROIECTULUI: „Detectivi în lumea emoțiilor”
TEMA ZILEI:  „Emoții și culoare”

TEMA ACTIVITĂȚII: „Cutiuța cu emoții”

CATEGORIA DE ACTIVITATE: Educație plastică
DOMENIUL EXPERENȚIAL: Estetic și creativ
TIPUL ACTIVITĂȚII: Consolidare de priceperi și deprinderi
MIJLOC DE REALIZARE: Pictură
DIMENSIUNI ALE DEZVOLTĂRII:
· Motricitate grosieră și motricitate fină în contexte de viață familiare

· Interacțiuni cu adulții și cu copiii de vârstă apropiată

· Finalizarea sarcinilor și a acțiunilor (persistență în activitate)

· Activare și manifestare a potențialului creativ
COMPORTAMENTE VIZATE:

· Își coordonează mușchii în desfășurarea unor activități diversificate specifice vârstei

· Utilizează mâinile și degetele pentru realizarea de activități variate

· Demonstrează abilități de solicitare și de primire a ajutorului în situații problematice specifice

· Realizează sarcinile de lucru cu consecvență

· Demonstrează creativitate prin activități artistico-plastice, muzicale și practice, în conversații și povestiri creative

OBIECTIVE OPERAȚIONALE:

· să execute corect exercițiile de încălzirea a mușchilor mâinii;

· să denumească corect materialele de lucru puse la dispoziție;

· să picteze corect, respectând tehnica de lucru și solicitând ajutor atunci când are nevoie;

· să utilizeze în mod original spațiul plastic;

· să finalizeze lucrul început;

· să facă aprecieri asupra lucrărilor realizate.

STRATEGII DIDACTICE:

            Metode și procedee: conversația, explicația, demonstrația, exercițiul, turul galeriei

            Strategii, metode și instrumente de evaluare: evaluare orală, încurajare verbală, observarea modului de lucru, analiza comportamentului copiilor, a produselor activității, a deprinderilor formate/consolidate.
            Mijloace didactice: cutii din carton, acuarele tempera, palete pentru acuarele, pensule, șervețele, pahare cu apă, cutie model pictată, cutie model pentru demonstrație
FORMA DE ORGANIZARE: frontal și individual

DESFĂȘURAREA  ACTIVITĂȚII
	Evenimentul didactic
	Conţinutul ştiinţific
	Strategii didactice
	Evaluare

	Momentul organizatoric 
	      Se asigură condițiile necesare bunei desfășurări a activității prin aerisirea sălii de grupă și pregătirea materialului didactic pentru activitatea practică.
	
	

	Captarea atenției
	      Se va realiza prin elementul surpriză: câte o cutie legată cu fundă lăsată de Albă ca Zăpada pentru fiecare copil din grupă, dar și de o scrisoare pentru copii.

          Dragi copii, 

         Sunt foarte bucuroasă că m-ați ajutat astăzi și ați reușit să redați culoarea personajelor din carte, readucând astfel emoțiile în povești. Drept mulțumire, v-am lăsat fiecăruia dintre voi o cutie în care se află o surpriză minunată. Aceasta va fi de acum înainte cutiuța voastră cu emoții, pe care trebuie să o pictați în culorile emoțiilor.

                          Vă urez spor la lucru!

                  Cu mult drag, ALBĂ CA ZĂPADA

         După citirea scrisorii, educatoarea îi îndeamnă pe copii să deschidă cutia pentru a vedea surpriza din ea.
	Conversația


	Observarea 

continuă



	Anunțarea temei și a obiectivelor
	Educatoarea anunță tema și obiectivele activității plastice într-o manieră accesibilă copiilor.

   Le comunic copiilor că astăzi vom picta cutiuța cu emoții. Pentru ca aceasta  să aibă  un aspect plăcut, ei trebuie să fie atenți pentru a lucra corect și curat.
	 Conversația


	

	Reactualizarea cunoștințelor
	      Copiii sunt întrebați dacă își amintesc ce culori vom folosi pentru a reda emoțiile (galben pentru bucurie, albastru pentru tristețe, roșu pentru furie și mov pentru teamă).
	Conversația


	Observarea

continuă

Aprecierea verbală asupra răspunsurilor

	Desfășurarea 

activității
	Intuirea materialului didactic:
   Copiii se vor așeza la măsuțe și se intuiește materialul pus la dispoziție pentru activitate (cutii de carton, acuarele tempera, palete pentru acuarele, pahare cu apă, șervețele).
Observarea și analiza modelului:
      Înainte de a începe executarea temei, educatoarea le arată copiilor modelul deja realizat de către ea, observând împreună toate detaliile de pe acest model.

       Se discută cu copiii despre culorile folosite galben, albastru, roșu, mov.
Explicarea și demonstrarea procedeului de lucru:

      Copiii ascultă cu atenție explicațiile despre modul de lucru: ei trebuie să picteze cutia exact așa cum vor ei, cum simt în acel moment. Li se dă copiilor și câteva sugestii.

      Concomitent cu explicația, are loc demonstrarea modului efectiv de lucru, utilizând materiale asemănătoare cu cele ale copiilor.
Exerciții pentru încălzirea mușchilor mici ai mâinii:
        Li se reamintește copiilor că pentru a lucra frumos, va trebui ca, mai întâi, să își încălzească mâinile. Se fac exerciții de încălzire a mâinilor: închidem și deschidem pumnii, strângem pumnii, morișca, mișcăm degetele, plouă pe măsuță, ne spălăm pe mâini, scuturăm mâinile etc.
Realizarea temei de către copii:

     Li se urează copiilor spor la lucru.

    Se adoptă o poziție corectă la masa de lucru și fiecare copil începe să picteze cutia. În timp ce ei lucrează, educatoarea urmărește dacă respectă tehnica de lucru, dacă întâmpină dificultăți în realizarea temei, îndrumându-i ori de câte ori este nevoie.
	Conversația
Explicația

  Demonstrația

Exercițiul
	Observarea 

continuă



	Evaluarea lucrărilor
	     După ce au terminat de pictat, lucrările copiilor se așază pe o masă pentru a putea fi analizate.

     Se fixează tema, întrebându-i pe copii ce au pictat astăzi. Împreună se analizează  lucrările realizate de ei, copiii motivând alegerea culorilor pictate pe cutia lor.  

   Voi evidenția elementele pozitive ale cutiilor pictate de către fiecare copil.
	Conversația 

Turul galeriei

Observarea


	Aprecieri verbale



	Încheierea activității
	    Se fac aprecieri asupra comportamentului copiilor la activitate şi asupra modului în care au lucrat.
	Conversația
	Observarea globală

